
KUPIŠKIO RAJONO SAVIVALDYBĖS ADMINISTRACIJOS
DIREKTORIUS
 
ĮSAKYMAS
DĖL INFORMACIJOS PAGAL LIETUVOS RESPUBLIKOS PRANEŠĖJŲ APSAUGOS ĮSTATYMĄ TEIKIMO KUPIŠKIO RAJONO SAVIVALDYBĖS ADMINISTRACIJOJE TVARKOS APRAŠO PATVIRTINIMO
 
2024 m. kovo 12 d. Nr. ADV-98
Kupiškis
 
 
Vadovaudamasis Lietuvos Respublikos vietos savivaldos įstatymo 33 straipsnio 3 dalies 5 punktu, 34 straipsnio 6 dalies 2 punktu, Lietuvos Respublikos pranešėjų apsaugos įstatymo 16 straipsnio 1 ir 3 dalimis, Vidinių informacijos apie pažeidimus teikimo kanalų įdiegimo ir jų funkcionavimo užtikrinimo tvarkos aprašo, patvirtinto Lietuvos Respublikos Vyriausybės 2018 m. lapkričio 14 d. nutarimu Nr. 1133 „Dėl Lietuvos Respublikos pranešėjų apsaugos įstatymo įgyvendinimo“, 3, 8, 16 punktais, Už korupcijai atsparios aplinkos kūrimą atsakingo asmens pavyzdinio pareigybės aprašymo, patvirtinto Lietuvos Respublikos Vyriausybės 2021 m. gruodžio 29 d. nutarimu Nr. 1155 „Dėl už korupcijai atsparios aplinkos kūrimą atsakingų subjektų pavyzdinių nuostatų ir pareigybės aprašymo patvirtinimo“, 2.3 papunkčiu:
1. T v i r t i n u Informacijos pagal Lietuvos Respublikos pranešėjų apsaugos įstatymą teikimo Kupiškio rajono savivaldybės administracijoje tvarkos aprašą (pridedama).
2. Pripažįstu netekusiu galios Kupiškio rajono savivaldybės administracijos direktoriaus 2019 m. birželio 5 d. įsakymą Nr. ADV-438 „Dėl Informacijos apie pažeidimus Kupiškio rajono savivaldybės administracijoje teikimo tvarkos aprašo patvirtinimo“ su visais pakeitimais.
3. N u r o d a u Vidaus administravimo skyriui supažindinti su šiuo įsakymu Kupiškio rajono savivaldybės administracijos darbuotojus ir paskelbti šį įsakymą Savivaldybės interneto svetainėje www.kupiskis.lt, Korupcijos prevencijos skiltyje.

